**megállapodás**

**a Szombathely Megyei Jogú Város Önkormányzata által működtetett köznevelési intézmények állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről**

amely létrejött egyrészről a

**Szombathely Megyei Jogú Város Önkormányzata**

székhelye: **9700 Szombathely, Kossuth Lajos u. 1-3.**

képviseli: **Dr. Puskás Tivadar** polgármester

törzsszáma: **733656**

adóigazgatási azonosító száma: **15733658-2-18**

bankszámlaszáma: **10918001-00000003-25300036**

KSH statisztikai számjele: **16733658-8411-321-18**

mint Átadó (a továbbiakban: **Önkormányzat**), valamint a

**Szombathelyi Tankerületi Központ**

székhelye: **9700 Szombathely, Kossuth Lajos u. 11.**

képviseli: **Fodor István** tankerületi központ igazgató

adóigazgatási azonosító száma: ......................................

Előirányzat-felhasználási keretszámla száma: ……………..-……………..-……………..

ÁHT azonosítója: …………

KSH statisztikai számjele: ……………..-…..-…….-….

mint átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

1. **ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról.

A Klebelsberg Intézményfenntartó Központról szóló, 2016. december 31-ig hatályos 202/2012. (VII.27.) Korm. rendelet 3. § (1) bekezdés c) pontjában a Kormány az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki. E Korm. rendelet 2017. január 1-jén hatályát veszti.

Az Nkt. – 2016. december 31-ig hatályos – 74. § (4) bekezdése alapján a 3000 főt meghaladó lakosságszámú települési önkormányzat gondoskodik - a szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről.

A működtetés keretében az Önkormányzat ellátja a KLIK-kel 2013. **február 28-á**n kötött használati szerződés alapján „a nemzeti köznevelésről szóló törvény végrehajtásáról” szóló 229/2012. (VIII. 28.) Korm. rendelet 8. mellékletében meghatározott működtetési feladatokat.

„Az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be. A KLIK 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ.

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/G. § (2) bekezdése szerint 2017. január 1-jével a tankerületi központ foglalkoztatotti állományába kerülnek a működtető önkormányzat által irányított költségvetési szervnél a tankerületi központ által fenntartott köznevelési intézmény működtetését és a működtetéshez kapcsolódó funkcionális feladatokat ellátó köztisztviselők, közalkalmazottak, munkavállalók, ha - a munkaviszonyban foglalkoztatottak kivételével - megfelelnek a 2016. december 31-én betöltött munkakörükre vonatkozóan a közszolgálati tisztviselőkről szóló törvényben, a közalkalmazottak jogállásáról szóló törvényben és végrehajtási rendeleteikben meghatározott képesítési előírásoknak.

Az Nkt. 99/H. § (1) bekezdése alapján a 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül. A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Az Nkt. 99/H. § (3) bekezdése értelmében az átadás-átvételt a működtető települési önkormányzat képviseletére jogosult személy (a továbbiakban: Önkormányzat) és a tankerületi központ képviseletében eljáró, az intézmény székhelye szerint illetékes tankerületi igazgató megállapodásának (a továbbiakban: megállapodás) legkésőbb 2016. december 15-éig történő megkötésével kell végrehajtani.

Felek fentiek alapján az átadás-átvétel szabályairól az alábbiak szerint állapodnak meg:

1. **A MEGÁLLAPODÁS FELTÉTELEI**
2. A működtetésre átvételre kerülő köznevelési intézményekkel kapcsolatos jogviszonyokba 2017. január 1-jétől az Átvevő lép, a működtetéssel kapcsolatos jogviszonyokból származó jogok és kötelezettségek a tankerületi központot e naptól illetik meg, illetve terhelik.
3. A köznevelési intézmények átadás-átvételéhez kapcsolódó jogviszonyok tekintetében a jogutódlásra az Nkt., **a közalkalmazottak jogállásáról szóló 1993. évi XXXIII. törvény (a továbbiakban: Kjt.)** az államháztartásról szóló 2011. évi CXCV. törvény és az államháztartási törvény végrehajtásáról szóló 368/2011. (XII.31.) Korm. rendelet, valamint a Polgári Törvénykönyvről szóló 2013. évi V. törvény rendelkezései az irányadók.
4. **A MEGÁLLAPODÁS TÁRGYA**
5. Az Önkormányzat átadja az Átvevő részére az Nkt. alapján a KLIK fenntartásában lévő köznevelési intézmény(ek) Önkormányzat területén lévő ingatlanainak és ingóságainak működtetését, valamint ahhoz kapcsolódóan
6. az átadással érintett köznevelési intézmények működtetési feladataihoz kapcsolódó vagyonra (ideértve az ingatlan és ingó eszköz- és infrastruktúra-állományra, informatikai és egyéb adatbázisra) vonatkozó nyilvántartást és ezek alapbizonylatait
(**1-5. számú melléklet**);
7. az átadással érintett köznevelési intézmények működtetési feladatellátásához kapcsolódó foglalkoztatottak átvételéhez szükséges nyilvántartásokat (**6. számú melléklet**);
8. az átadással érintett köznevelési intézmények működtetési feladataihoz kapcsolódóan tett, a köznevelési intézményekhez kapcsolódó, az átadás-átvétel napján hatályos, illetve ezt követően hatályba lépő kötelezettségvállalásokról és az egyéb kötelezettséget alapító intézkedésekről, a követelések állományáról szóló tételes és szükséges magyarázatokkal ellátott kimutatásokat (**7-9. számú melléklet**);
9. az átadással érintett köznevelési intézmények működtetési feladataihoz kapcsolódóan létesített, az átadás-átvétel napján hatályos, illetve később hatályba lépő, harmadik személlyel szemben fennálló, adott esetben nem jogszabályi rendelkezésen alapuló, de érvényesíthető bármilyen jogosultságról, igényről, a vitatott, per vagy más vitarendezési eljárás tárgyává tett kérdésről, az azzal kapcsolatos álláspontjáról és annak indokairól szóló dokumentumokat (**10. számú melléklet**);
10. az átadásra kerülő köznevelési intézményekhez kapcsolódó hazai és Európai Uniós társfinanszírozású projekteket, a projektek (a továbbiakban: projekt) helyzetéről szóló dokumentumokat (**11. számú melléklet**).
11. Az Önkormányzat az Nkt-ban meghatározottak szerint, a köznevelési intézmények által használt ingatlanokkal és ingóságokkal kapcsolatos működtetői joggyakorlás teljes körű ellátásának biztosítására átadja Átvevő részére az átadással érintett ingatlanok és ingóságok működtetését és a működtetéshez kapcsolódó funkcionális feladatokat ellátó foglalkoztatottjait.
12. Az Önkormányzat a tulajdonát képező, a működtetésre átadásra kerülő köznevelési intézmények köznevelési feladatainak ellátását szolgáló, a működtetéséhez szükséges ingó és ingatlan vagyonára, így különösen ingatlanok, informatikai, multifunkcionális és tárgyi eszközök, gépjárművek, stb. ingyenes vagyonkezelői jogot biztosít az Átvevő részére.
13. **A MEGÁLLAPODÁS TARTALMA**

A Megállapodás rögzíti a működtetésre átadásra kerülő ingatlanok és ingóságok teljes körét, a feladatok, a létszám átadás-átvételének és a vagyon ingyenes vagyonkezelésbe adásának személyi, tárgyi, dologi feltételeit.

1. **A köznevelési feladatot ellátó ingatlan(ok) átadása**
2. Működtetésre átadásra kerülő ingatlanok:

|  |  |  |  |
| --- | --- | --- | --- |
| **Sor szám** | **Ingatlan címe (irányítószám település, cím)** | **Helyrajzi szám** | **Érintett köznevelési intézmény neve** |
| **1** | **9700 Szombathely, Bercsényi Miklós u. 1.** | **6627** | **Szombathelyi Bercsényi Miklós Általános Iskola** |
| **2** | **9700 Szombathely, Bem József u. 7.** | **2790** | **Szombathelyi Derkovits Gyula Általános Iskola** |
| **3** | **9700 Szombathely, Kőrösi Csoma Sándor u. 5.** | **9427/1** | **Dési Huber István Általános Iskola** |
| **4** | **9700 Szombathely, Benczúr Gyula u. 10.** | **642** | **Gothard Jenő Általános Iskola** |
| **5** | **9700 Szombathely, Losonc u. 1.** | **2165** | **Szombathelyi Neumann János Általános Iskola** |
| **6** | **9700 Szombathely, Simon István u. 2-6.** | **3785/33** | **Oladi Általános Iskola** |
| **7** | **9700 Szombathely, Nyitra u. 15.** | **7583** | **Nyitra Utcai Általános Iskola** |
| **8** | **9700 Szombathely, Paragvári u. 2-4.** | **6104** | **Paragvári Utcai Általános Iskola** |
| **9** | **9700 Szombathely, Váci Mihály u. 11.** | **2759/44** | **Szombathelyi Váci Mihály Általános Iskola és Alapfokú Művészeti Iskola** |
| **10** | **9700 Szombathely, Zrínyi u. 10.** | **6452** | **Szombathelyi Zrínyi Ilona Általános Iskola** |
| **11** | **9700 Szombathely, Rákóczi Ferenc u. 27.** | **6439** | **Szombathelyi Zrínyi Ilona Általános Iskola** |
| **12** | **9700 Szombathely, Rákóczi Ferenc u. 3.** | **6467/9** | **Szombathelyi Bartók Béla Zeneiskola - Alapfokú Művészeti Iskola** |
| **13** | **9700 Szombathely, Thököly u. 14. III. ép. fsz. 4.** | **6360/A/4** | **Szombathelyi Bartók Béla Zeneiskola - Alapfokú Művészeti Iskola Hangszerjavító műhelye** |
| **14** | **9700 Szombathely, Aréna u. 10.** | **6463** | **Szombathelyi Kanizsai Dorottya Gimnázium** |
| **15** | **9700 Szombathely, Dózsa György u. 10.** | **5682** | **Szombathelyi Nagy Lajos Gimnázium** |
| **16** | **9700 Szombathely, Magyar László u. 2.** | **5941/1** | **Németh Pál Kollégium** |

1. Felek megállapodnak, hogy a köznevelési közfeladat ellátását szolgáló ingatlan és ingó vagyonelemekre jelen megállapodással egyidejűleg vagyonkezelői jogot keletkeztető külön vagyonkezelési szerződést kötnek 2016. december **31**-ig.
2. **A foglalkoztatottak átadás-átvétele**

A foglalkoztatottak átadására 2017. január 1-jei hatállyal az alábbiak szerint kerül sor:

1. Az Nkt. értelmében az ingatlanok működtetését és a működtetéshez kapcsolódó funkcionális feladatokat ellátó átadásra kerülő foglalkoztatottak összes létszáma: **108 álláshely, 112 fő.**

Az átadásra kerülő foglalkoztatottak létszámát munkakörök szerint az „Alkalmazottak megalapozó tábla” munkalap tartalmazza.

1. Betöltve átadott státuszok száma: **97 álláshelyen 98 fő.**

**Betöltetlen álláshelyek (munkaerőhiány miatt) száma: 11 álláshely (15 fő), amelyből 4 álláshely (3 nyolc órás, és 2 négy órás) ténylegesen üres, 7 álláshelyen 11 fő foglalkoztatása 2017. március 31. napjáig szóló, határozott idejű megbízási szerződéssel történik.**

**A betöltött státuszok közül 4 álláshelyen 4 fő Gyed- Gyes miatt tartósan távol van. 2 fő helyettesítése biztosított, a távollévők vonatkozásában 1,25 álláshelyen nincs helyettes, 0,75 álláshelyen (1 fő) megbízási szerződéssel történik a helyettesítés.**

1. A létszámkerethez nem köthető foglalkoztatottak:

a) prémiumévek programban részt vevő(k) száma: **1** fő;

b) megbízási jogviszonyban foglalkoztatott(ak) száma: **-** fő,

c) vállalkozás jellegű jogviszonyban foglalkoztatott(ak) száma: **-** fő

1. **Felek megállapodnak abban, hogy az Átvevő a foglalkoztatotti állományába kerülő foglalkoztatottakat a 2016. szeptember 1. napján fennálló illetményükkel veszi át, közalkalmazotti jogviszonyuk tekintetében a Kjt. hatályos rendelkezéseit figyelembe véve jár el.**
2. Az Nkt. alapján átvett foglalkoztatottak vonatkozásában 2017. január 1-jétől a munkáltató személyében változás következik be, az átvételre kerülő foglalkoztatottak munkáltatója 2017. január 1-jei hatállyal az Átvevő. Felek kötelezettséget vállalnak arra, hogy a munkáltató személyében bekövetkező változással kapcsolatban a jogszabályok által a munkáltatóra háruló tájékoztatási és egyéb kötelezettségüknek az előírt határidőben eleget tesznek. Az átadással érintett ingatlanok működtetési feladatait ellátó Önkormányzat a betöltött státuszokon szereplő foglalkoztatottak személyi anyagát 2017. január **6-**ig átadja Átvevőnek.
3. Az Átvevő foglalkoztatotti állományába 2017. január 1-jén kerülő foglalkoztatottak 2016. december havi, 2017. január hónapban esedékes illetményét, munkabérét és egyéb járandóságait és azok közterheit az Önkormányzat fizeti meg.
4. **A hazai és Európai Uniós társfinanszírozású projektek átadása**
5. Az Önkormányzat által támogatásból megvalósított projektek vonatkozásában 2017. január 1-jétől a működtetésre átadásra kerülő ingatlanokra vonatkozó támogatási szerződésekben valamennyi jog és kötelezettség tekintetében az Önkormányzat helyébe az Átvevő lép. Az Önkormányzat átadja az Átvevő részére azokat a **11.** számú mellékletben meghatározott, az ingatlan működtetéséhez kapcsolódó projekteket, amelyekben az Önkormányzat, mint projektgazda jogutódja az Átvevő.
6. A 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet 36. §(8) bekezdése alapján, ha az új kedvezményezett jogszabályon alapuló jogutódlás következtében lép be a támogatási jogviszonyba, ideértve a kötelező feladatátvétel kapcsán bekövetkezett jogutódlást is, az irányító hatóság írásbeli hozzájárulása nem szükséges. A változás új kedvezményezett általi bejelentésének támogató általi elfogadásával a támogatási szerződés módosul.
7. A megállapodás aláírásával egy időben Önkormányzat (projektgazda) teljes körű tájékoztatást nyújt Átvevő részére a projektek(ek) előrehaladásáról, a projektekkel kapcsolatos valamennyi lényeges tényről, körülményről, információról. Az Átvevő a kedvezményezett személyének változását köteles a támogató irányába bejelenteni.
8. Az Önkormányzat átadja az Átvevő részére az átadásra kerülő projektek **adatait. Felek megállapodnak abban, hogy az átadásra kerülő projektek dokumentációja az Önkormányzat iratkezelésében marad. Az önkormányzat kötelezettséget vállal arra, hogy az Átvevő kérésére a szükséges dokumentumokat rendelkezésre bocsátja.**
9. **EGYÉB RENDELKEZÉSEK**
10. Felek egyetértenek abban, hogy a foglalkoztatottak és a vagyon átadás-átvételénél a 2016. december 31. szerinti állapotot veszik alapul azzal, hogy a foglalkoztatottak illetményeinél és juttatásainál a korábbi felmérésben szereplő szeptember 1-je állapotot kell figyelembe venni.
11. Az átadás-átvétel időpontját megelőzően keletkezett követelések és vállalt kötelezettségek az átadás-átvétel időpontjáig a Önkormányzatot illetik meg, illetve terhelik.

Mindazon kötelezettségekért, melyek az átadás-átvétel időpontját megelőzően az Önkormányzat működtetői feladatának ellátása érdekkörében keletkeztek, és jelen megállapodás megkötésének időpontjában még nem ismertek, illetve jelen megállapodás mellékleteiben bármely más okból nem kerültek megjelenítésre, az Önkormányzat köteles helyt állni.

1. Az Önkormányzat tájékoztatja az Átvevőt minden olyan körülményről, veszélyről, illetve lehetőség számbavételéről, amely az adott köznevelési intézmények működését, működtetését érdemben befolyásolhatja, valamint az eredményes feladatellátáshoz szükséges további tényekről, körülményekről.
2. Felek kapcsolattartókat jelölnek ki, akik az átadás-átvétellel összefüggő teendőket egyeztetik, illetve gondoskodnak a lebonyolítással kapcsolatos döntések előkészítéséről.

Kapcsolattartók kijelölése:

**Szombathely Megyei Jogú Város** Önkormányzata kapcsolattartója:

**Koczka Tibor alpolgármester**

Tel.: +36 **94/520 – 345**

E-mail: **koczka.tibor@szombathely.hu**

**Szombathelyi** Tankerületi Központ kapcsolattartója:

**Fodor István igazgató**

Tel.: +36

E-mail: ……………….@....................hu

1. Felek kijelentik, hogy az átadás-átvételhez kapcsolódó intézkedések végrehajtása során a vonatkozó jogszabályi rendelkezéseket figyelembe véve, jóhiszeműen, együttműködve járnak el.
2. **Felek rögzítik, hogy jelen megállapodás mellékletei – terjedelmükre tekintettel - kizárólag elektronikus formában kerülnek a megállapodáshoz csatolásra.**

Jelen megállapodás **8** számozott oldalból áll és **6** eredeti példányban készült, amelyből **3** példány Önkormányzatot, **3** példány az Átvevőt illeti meg.

Felek a megállapodást együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Jelen megállapodást **Szombathely Megyei Jogú Város** Közgyűlése ……/2016. (**XII.15.**) **Kgy.** sz**ámú, valamint a ……/2016. (XII.15.) Kgy. számú** határozatával elfogadta.

**Mellékletek:**

1. sz. melléklet: Az átadásra kerülő ingatlanok adatai
	1. sz. melléklet: Ingatlanok listája
	2. sz. melléklet: 30 napnál nem régebbi tulajdoni lapok
	3. sz. melléklet: Térképmásolat

2. sz. melléklet: Az átadásra kerülő feladatok ellátásához szükséges leltári számmal vagy más azonosítóval ellátott tárgyi, informatikai eszközök, valamint szoftverek és alkalmazások nyilvántartása

2. 1. sz. melléklet: Tárgyi eszközök nyilvántartása

2. 2. sz. melléklet: Projektek keretében beszerzett eszközök nyilvántartása

2. 3. sz. melléklet: Informatikai eszközök nyilvántartása

2. 4. sz. melléklet: Szoftverek, alkalmazások nyilvántartása

3. sz. melléklet: 2016. évi leltár dokumentációja

4. sz. mellékelte: Gépjárművek listája

5. sz. melléklet: Mobil telefon előfizetések nyilvántartása – nem releváns

6. sz. melléklet: Humánpolitikai és humánerőforrás gazdálkodás adatai

6.1. Állománytábla

6.2. Kimutatás a tartós távollévők álláshelyén határozott időre foglalkoztatottakról

6.3. Átsorolások 2017. évben

6.4. Jubileumi jutalmak 2017. évben

6.5. 2016. december 31. napját követő jogviszony megszűnések, megszüntetések

6.6. Tanulmányi szerződések – nem releváns

6.7. Munkáltatói lakáskölcsönök – nem releváns

6.8. Munkaügyi perek – nem releváns

6.9. Közalkalmazotti jogviszonyból eredő követelések – nem releváns

6.10. Prémiumévek programban résztvevők

6.11. Megbízási szerződések

6.12. Védett állományba tartozó közalkalmazottak – nem releváns

6.13. Nemzetbiztonsági ellenőrzéssel érintett közalkalmazottak – nem releváns

6.14. Büntető, fegyelmi és kártérítési eljárások – nem releváns

7. sz. melléklet: Az átadásra kerülő feladatokhoz kapcsolódó szerződések jegyzéke

8. sz. melléklet: Jogok és kötelezettségek (szerződések és egyéb dokumentumok) papír alapon

9. sz. melléklet: Átadásra kerülő követelések tételenkénti bemutatása ingatlanonként

10. sz. melléklet: Az átadásra kerülő peres, nemperes ügyek, illetve feljelentések jegyzéke

10.1. Peres eljárások – nem releváns

10.2. Nemperes eljárások – nem releváns

10.3. Feljelentések – nem releváns

11. sz. melléklet: Hazai és Európai Uniós pályázatokról készült kimutatás

Kelt: …………….., 2016. december „….”.

|  |  |
| --- | --- |
| …………………………………………**Önkormányzat****képviseli****Dr. Puskás Tivadar****polgármester** | ………………………………………..**Szombathelyi Tankerületi Központ****képviseli****Fodor István****tankerületi központ igazgató** |
| pénzügyileg ellenjegyzem: Kelt: …………….., 2016. december „….”.……………………………………………**Önkormányzat**…gazdasági vezető | pénzügyileg ellenjegyzem:Kelt: …………….., 2016. december „….”.……………………………………………**Tankerületi Központ**…………gazdasági vezető |

|  |  |
| --- | --- |
| Jogilag ellenjegyzem:Kelt: …………….., 2016. december „….”.……………………………………….jegyző | Jogilag ellenjegyzem:Kelt: …………….., 2016. december „….”.………………………………………..……… |